Bolborhinum

se Systematisk inndeling

Bolborhinum er en slekt av biller som hører til gruppen skarabider (Scarabaeoidea).

 Utseende 
Middelsstore (7,5 - 22 millimeter), brede og høyt hvelvede, blanke, rødbrune til svarte tordivler. Hodet er stort og bredt, hos hannen gjerne med ett, to eller tre horn. Pronotum er bredt, rundet, hos hannen bredt uthulet i midten, men uten horn eller pigger. Dekkvingene er hvelvede med fine punktrader. Beina er kraftige gravebein, leggene krumme, på forbeina med butte tenner langs nesten hele ytterkanten, ikke bare i spissen. Undersiden er kledt med gulaktige hår.

 Levevis 
I likhet med tordivlene graver disse billene lange ganger, som de fyller med humus eller gjødsel som larvene eter. De voksne billene flyr godt. Billene lever i nokså tørre områder, både steppelandskap og åpen skog, i opptil 2500 meters høyde langs skråningene av Andesfjellene.

 Utbredelse 
Artene lever i det sørvestlige Sør-Amerika (Chile og Argentina), langs Andesfjellene.

 Systematisk inndeling 

 Ordenen biller, Coleoptera
 Underordenen Polyphaga
 Overfamilien Skarabider, Scarabaeoidea
 Familien Bolboceratidae Laporte de Castelnau, 1840
 stammen Bolboceratini Mulsant, 1842
 Slekten Bolborhinum Boucomont, 1911
 Bolborhinum geotrupoides (Laporte de Castelnau, 1840)
 Bolborhinum laessicolle (Fairmaire, 1856)
 Bolborhinum nasutum (Fairmaire & Germain, 1861)
 Bolborhinum seai (Martinez, 1951)
 Bolborhinum shajovskoyi (Martinez, 1952)
 Bolborhinum tricorne (Solier, 1851)
 Bolborhinum trilobulicorne Mondaca & Smith, 2008
 Bolborhinum tubericeps (Fairmaire, 1861)

 Kilder 
 Scarabaeoidea of Southern South America - Bolborhinum 
 Bolboceratidae på Tree of Life Web Service

 Eksterne lenker 




Kategori:Bolboceratidae
Kategori:Biller formelt beskrevet i 1911
Kategori:Dyr formelt beskrevet av Antoine Boucomont